94 Službeni list Europske unije 07/Sv. 16 32008R0540 17.6.2008. SLUŽBENI LIST EUROPSKE UNIJE L 157/15 UREDBA KOMISIJE (EZ) br. 540/2008 od 16. lipnja 2008. o izmjeni Priloga II. Uredbi (EZ) br. 336/2006 Europskog parlamenta i Vijeća o provedbi Međunarodnog kodeksa o upravljanju sigurnošću unutar Zajednice, u vezi s obrascima dokumenata KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu (EZ) br. 336/2006 Europskog parla- menta i Vijeća od 15. veljače 2006. o provedbi Međunarodnog pravilnika o upravljanju sigurnošću unutar Zajednice i o stav- ljanju izvan snage Uredbe Vijeća (EZ) br. 3051/95 ('), a posebno njezin članak 11. stavak 2., budući da: (1) — Međunarodna pomorska organizacija je izmijenila ISM pravilnik Rezolucijom 179(79) Odbora za pomorsku sigurnost, koju je usvojila 10. prosinca 2004., čime je izmijenjen obrazac potvrde o usklađenosti i potvrde o upravljanju sigurnošću, a primjenjuje se od 1. srpnja 2006. (2) _ U članku 2. stavku 1. Uredbe (EZ) br. 336/2006, ISM pravilnik definiran je kao što je utvrđeno u Prilogu I. navedenoj Uredbi, u najnovijoj verziji. (3) — Radi jasnoće i čitljivosti, potrebno je ažurirati i odgova- rajuće obrasce u Prilogu II. Uredbi (EZ) br. 336/2006. (4) — Mjere predviđene ovom Uredbom u skladu su s mišlje- njem Odbora za sigurnost na moru i sprečavanje oneči- šćenja s brodova, DONIJELA JE OVU UREDBU: Članak 1. Odjeljak 5. u dijelu B Priloga II. Uredbi (EZ) br. 336/2006 zamjenjuje se Prilogom ovoj Uredbi. Članak 2. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 16. lipnja 2008. (!) SL L 64, 4.3.2006., str. 1. Za Komisiju Antonio TAJANI Potpredsjednik